Cikada

Cikada, eller Cikada Ensemble, er et norsk ensemble innen samtidsmusikk. Det ble grunnlagt i 1989. Cikada består av ti faste medlemmer (fløyte, klarinett, perkusjon, strykekvintett, klaver og dirigent) som opptrer tutti, i ulike mindre konstellasjoner og som solister. Sentrale ensembler under Cikada-paraplyen er Cikada Strykekvartett, Cikada Duo, Cikada Klavertrio og Cikada RBK. Kunstnerisk leder er pianisten Kenneth Karlsson. Christian Eggen har vært dirigent siden 1989. Cikada har blant annet opptrådt på festivaler som Donaueschingen Musiktage, Huddersfield Contemporary Music Festival, Klangspuren Schwaz og ECLAT Stuttgart. Ensemblet er også stiftelsesmedlem av Ultimafestivalen.

En av Cikadas arbeidsmetoder er å utvikle langsiktige samarbeidsrelasjoner med komponister, og blant komponistene ensemblet har samarbeidet med internasjonalt er Carola Bauckholt, Bent Sørensen, Richard Barrett, Laurence Crane, James Dillon, Georg Friedrich Haas, Clara Ianotta, Klaus Lang og Liza Lim. Cikada legger også stor vekt på å bidra til den videre utviklingen av miljøet for samtidsmusikk i Norge, med bestillinger fra blant andre Harpreet Bansal, Eivind Buene, Lars Petter Hagen, Jon Øivind Ness, Cecilie Ore, Asbjørn Schaatun, Maja Ratkje, Kristine Tjøgersen og Rolf Wallin.

Cikada mottok Spellemannprisen (Cikada Strykekvartett) i 1995, og har siden blitt nominert flere ganger. I 2005 mottok Cikada Nordisk Råds Musikkpris. Cikada ble nominert til Kritikerprisen i 2017 og 2019.

Cikada Ensemble mottar støtte fra Kulturrådet og Oslo kommune, og ytterligere finansiering fra blant annet Fond for utøvende kunstnere, Ernst von Siemens Musikstiftung og Bergensenstiftelsen.

Ensembler innen Cikada 
Cikada Strykekvartett, eller Cikadakvartetten, har hatt en omfattende virksomhet i Norge og Europa siden 1989. Kvartetten har gitt ut flere album i eget navn, og har også bidratt på plateinnspillinger med andre artister. For albumet Black Angels med verker av George Crumb, Anton Webern og Witold Lutoslawski fikk de Spellemannprisen 1995 i klassen kammermusikk. Albumet In Due Tempi med musikk av John Cage, Kaija Saariaho og Bruno Maderna mottok den nederlandske Edison-prisen i 2006. Sammen med komponist Knut Olaf Sunde ble de nominert til Spellemannprisen 2018 i klassen samtidsmusikk for Vertigo Room.

Cikada Duo består av Kenneth Karlsson (piano, synthesizer) og Bjørn Rabben (perkusjon). Duoen begynte å spille sammen i 1988, og ble en del av Cikada i 1989. Duoen har hatt en omfattende konsertvirksomhet, og har blant annet markert seg gjennom sitt tette samarbeid med en av nestorene i norsk samtidsmusikk, Arne Nordheim. Albumet Nordheim, med Elisabeth Holmertz (sopran) og Åke Parmerud (elektronikk), ble nominert til Spellemannprisen 2007 i klassen samtidsmusikk.

Andre konstellasjoner er Cikada Klavertrio (fiolin, cello og klaver), Cikada Point 4 (med Jon Balke og Ingar Zach) og Cikada RBK (bratsj, klarinett og piano).

Medlemmer 
 Kenneth Karlsson – klaver, kunstnerisk leder
 Christian Eggen – dirigent
 Anne Karine Hauge – fløyte
 Rolf Borch – klarinett
 Karin Hellqvist – fiolin
 Sara Övinge – fiolin
 Bendik Bjørnstad Foss – bratsj
 Torun Sæter Stavseng – cello
 Magnus Söderberg – bass
 Bjørn Rabben – slagverk

Tidligere medlemmer 
 Kjersti Waldén – fløyte (1989-2003)
 Terje Lerstad – klarinett (1989-2005)
 Hans Christian Bræin – klarinett (2005-2009)
 Marek Konstantynowych – bratsj (1989-2010)
 Morten Hannisdal – cello (1989-2010)
 Henrik Hannisdal – fiolin (1989-2011)
 Johannes Martens – cello (2010-2014)
 Odd Hannisdal – fiolin (1989-2022)

Diskografi (utvalg)

Cikada tutti 
 Hilde Torgersen/Kenneth Karlsson/The Cikada Ensemble (Albedo 1992)
 Cikada plays Wallin/Hedstrøm/Ore/Persen (Aurora, 1992)
 Cikada: Murail/Kruse/Lindberg/Nilson/Hegdal (Albedo, 1993)
 Antonio Bibalo: Portrait (Aurora, 1997)
 Svorsk Swegian (Albedo 1997)
 Cikada (Albedo, 1998)
 Bent Sørensen: Night Windows (WH, 2004)
 Morton Feldman: The Viola in My Life (ECM, 2008)
 Richard Barrett: Dark Matter (med Elision Ensemble) (NMC Records, 2012)
 Eivind Buene: Possible Cities / Essential Landscapes (2L, 2012)
 Laurence Crane: Drones,Scales and Objects (Lawo Classics, 2015)
 Carola Bauckholt: Ich muss mit dir reden (2L, 2015)
 Live at Huddersfield Contemporary Music Festival (Lawo Classics, 2015)
 Maja S. K. Ratkje: And sing... (2L, 2016)
 Henrik Hellstenius: Ophelias: Death by Water Singing (Lawo Classics, 2016)
 Åke Parmerud: Parmerud (Lawo Classics, 2018)
 Lars Petter Hagen: Harmonium Repertoire (Lawo, 2020)
 Henrik Hellstenius: Places of Sounds and Words (med Asamisimasa og Elisabeth Holmertz) (Lawo, 2022)

Bidrar på:
 Lasse Thoresen: Abuno/Thus/Yr/Quodat (Aurora, 1993)
 Jon Øivind Ness: Dandy Garbage (Aurora, 1999)
 Cecilie Ore: Tempora Mutantur: (Frau Musica, 2002)
 Robin de Raaff: Stolen Back from Time (Attacca, 2018)
 Donaueschinger Musiktage 2018 (NEOS Music, 2018)

Cikada Strykekvartett 
 Black Angels – Crumb, Lutoslawski, Webern (Cala, 1995)
 Bertil Palmar Johansen: Strings (Aurora, 1999)
 In due tempi – Cage, Maderna, Saariaho (ECM, 2005)
 Knut Olav Sunde: Vertigo room (Mere Records, 2018)

Bidrar på:
 Jon Balke: Rotor (Curling Legs, 1998)
 Non-solid Objects (Albedo, 1998)
 Jon Øivind Ness: Dandy Garbage (Aurora, 1999)
 Kåre Kolberg: Certainty and Doubt (Aurora, 1999)
 Mats Edén: Milvus (ECM, 1999)
 Anette Peacock: An Acrobat’s Heart (ECM, 2000)
 The Source: The Source and Different Cikadas (ECM, 2002)
 Cecilie Ore: Tempora Mutantur: (Frau Musica, 2002)
 Arild Andersen: Selected Recordings (Rarum, 2004)
 Erlend Skomsvoll: Skomsork (Park Grammofon, 2004)
 Mette Henriette: Mette Henriette (2014, ECM)

Cikada Duo 
 Cikada Duo (Albedo, 1993)
 Nordheim (2L, 2007)
 Åke Parmerud: Parmerud (Lawo Classics, 2018)

Bidrar på:
 John Cage: Will You Give Me to Tell You (Albedo, 2002)
 The Nordic Sound (2L, 2019)

Cikada Point 4 
 Panopticon (Jon Balke, Ingar Zach, Cikada Duo) (SOFA, 2008)

Utmerkelser 
 Nominert til Spellemannprisen 1997 i klassen samtidsmusikk for Svorsk, swegian
 Nominert til Spellemannprisen 1997 i klassen samtidsmusikk for Antonio Bibalo – Portrait (sammen med Bjørg Værnes, Anders Brunsvik, Anne Gjevang, Peter Herresthal og Stavanger Symfoniorkester)
 Nominert til Spellemannprisen 1999 i klassen samtid for Jon Øivind Ness: Dandy Garbage (sammen med Oslo Sinfonietta, Trondheim Symfoniorkester, Sverre Riise og Christian Eggen)
 Nominert til Spellemannprisen 1999 i klassen samtid for Bernt Sørensen: Birds and Bells (sammen med Oslo Sinfonietta, Christian Lindberg og Christian Eggen)
 Nordisk råds musikkpris for 2005
 Edison Award 2006 I klassen Kammermusikk.
 Nominert til Kritikerprisen 2017 for Morton Feldman: Violin, viola, cello and piano (konsert på Ultima 2017)
 Nominert til Kritikerprisen 2019 for Cikada30! (jubileumskonsert på Sentralen 23.11.2019)
 Nominert til Spellemannprisen 2019 i klassen samtid for Lars Petter Hagen: Harmonium Repertoire (sammen med Lars Petter Hagen)

Referanser

Eksterne lenker
 
 

Norske kammermusikkgrupper
Band etablert i 1989